《湖州李使君闻予游庐山寄书云为我一谢清绝》
宋代·陈舜俞

道微本一致，喧静偶殊辙。
眷言朝廷士，何必山水悦。
李侯禀灵气，家园邻大别。
庐峰五千仞，曾上扪日月。
一随青云友，久仕金马阙。
兹为东南守，双溪对寒洁。
因将洞庭客，寄使谢清绝。
想君惜不往，搔首厌符节。
泽民固重事，逸兴聊可辍。
已告林屋天，金庭锡期耋。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。